স্বাধীনতা দিৱসলৈ মাজত মাত্ৰ এটা দিন বাকী থকা অৱস্থাত চাৰিওফালে নিৰাপত্তাৰক্ষীয়ে গিজগিজায় থকা অৱস্থাত আজি দিন দুপৰতে শিৱসাগৰৰ ৰাজপথত এজন শিক্ষকক চুৰিকাঘাতৰ ঘটনা সংঘটিত হয়।
উল্লেখযোগ্য যে শিৱসাগৰ চহৰৰ ভূঞা অট' ম'বাইলৰ সন্মুখত বিদ্যালয়ৰ পৰা আহি থকা অৱস্থাত এগৰাকী শিক্ষকক এজন ৩২ বছৰীয়া যুৱকে চুৰিৰে উপৰ্যুপৰি আঘাত কৰে।
ঘটনাটোত গুৰুতৰভাৱে আহত শিক্ষকজন কৈৱৰ্ত দলনি এম ই স্কুলৰ শিক্ষক আজমল শ্বাহ আলী বুলি জানিব পৰা গৈছে।
আনহাতে যুৱকৰ আক্ৰমণত গুৰুতৰভাৱে আহত শিক্ষকজনে জনোৱা অনুসৰি শিক্ষকজনক ষ্টেচন চাৰিআলিৰ প্ৰয়াত বিমল বৰুৱাৰ পুত্ৰই আক্ৰমণ কৰে।
ব্যক্তিগত শত্ৰুতাৰ বাবেই ঘটনা সংঘটিত হোৱাৰ সম্ভাৱনা বুলি স্থানীয় ৰাইজৰ পৰা জানিব পৰা গৈছে। বৰ্তমান গুৰুতভাৱে আহত শিক্ষক আজমল শ্বাহ আলী শিৱসাগৰ অসামৰিক চিকিৎসালয়ত চিকিৎসা কৰাই উন্নত চিকিৎসাৰ বাবে ডিব্ৰুগড় মেডিকেল কলেজলৈ প্ৰেৰণ কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
